ZAPISNIK SA ČETVRTE SJEDNICE VIJEĆA RODITELJA

Sjednica je održana 30. kolovoza 2018. godine u 17,00 sati u prostorijama škole Milana Langa.

Dnevni red:

1. Verifikacija zapisnika s 3. sjednice Vijeća roditelja
2. Izvješće o rezultatima odgojno – obrazovnog rada za šk. God. 2017./2018.
3. Eksperimentalni program „Škola za život“
4. Razno

Ad.1. Zapisnik s 3. sjednice Vijeća roditelja jednoglasno je usvojen.

Ad.2. Pedagoginja Marica Marijanović izvijestila je prisutne o rezultatima odgojno – obrazovnog rada u prošloj školskoj godini. Prezentirala je u postocima opći uspjeh učenika, broj i uspjeh učenika područnih škola, izostanke po razredima, posjete kazalištima i muzejima, terenske nastave po pojedinim razredima, školske i razredne priredbe, sudjelovanje učenika na natjecanjima, smotrama, izložbama i sportskim aktivnostima. Prisutni su se složili da učenici naše škole postižu zavidne rezultate na natjecanjima, te da su izrazito aktivni u pripremanju aktivnosti prilikom obilježavanja važnih datuma u godini.

Ad.3. Ravnatelj škole Igor Matijašić upoznao je prisutne o eksperimentalnom programu „Škola za život“ koji od iduće školske godine 2018./2019. kreće u našoj školi. Program se odnosi na učenike prvih i petih razreda iz svih predmeta, učenike šestih razreda iz predmeta Informatika, te učenike sedmih razreda iz predmeta Kemija, Fizika i Biologija. Ministarstvo obrazovanja povodom uključivanja škole u ovaj program uplaćuje na račun škole 200.000,00 kuna za troškove opremanja učionica.

Zapisničarka:

Maja Pritišanac Jug

Predsjednica Vijeća roditelja:

Mirjana Kovačić Prošić